section_heading: Prvi svjetski rat
paragraph_text: U listopadu 1915. Hofmann je imenovan trajnim zapovjednikom Beskidskog korpusa. Na čelu navedenog korpusa nalazi se iduću jednu i pol godinu sudjelujući pritom u zaustavljanju Kerenskijeve ofenzive, te protunapadu koji je potom uslijedio. U listopadu 1917. premješten je na Zapadno bojište gdje njegove jedinice ulaze u sastav Armijskog odjela C gdje drže položaje između rijeka Maas i Mosel. U siječnju 1918. promaknut je u čin generala pješaštva. Tog istog mjeseca njegov korpus je preimenovan u XXXVIII. pričuvni korpus, te ulazi u sastav 18. armije kojom zapovijeda Oskar von Hutier. Hofmann sudjeluje u Proljetnoj ofenzivi gdje sudjeluje u borbama na Avri i oko Noyona.